CELEX: 32015R0021
Language: sl
Date: 2015-01-05 00:00:00
Title: Izvedbena uredba Komisije (EU) 2015/21 z dne 5. januarja 2015 o uvrstitvi določenega blaga v kombinirano nomenklaturo

8.1.2015   
            
            
               SL
            
            
               Uradni list Evropske unije
            
            
               L 4/10
            
         IZVEDBENA UREDBA KOMISIJE (EU) 2015/21
   z dne 5. januarja 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. januarja 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko Unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Razlogi
               
            
                  (1)
               
               
                  (2)
               
               
                  (3)
               
            
                  Elektronska komponenta v pravokotnem plastičnem ohišju (t. i. „igralna kaseta“) z merami 35 × 33 × 4 mm.
                  Igralna kaseta sestoji iz plošče tiskanega vezja z integriranimi vezji (bralni pomnilnik (ROM) in bliskovni pomnilnik), pasivnih elementov (kondenzatorji, upori) ter več kontaktov.
                  ROM vsebuje aplikacijski program (video igro), ki ga uporabnik ne more spremeniti ali nadgraditi. Bliskovni pomnilnik se uporablja za shranjevanje podatkov, ki nastanejo med igranjem, na primer izbrane možnosti, dosežena raven in rezultati.
                  Ker ima kaseta posebno obliko in specifično konfiguracijo kontaktov, se lahko uporablja samo skupaj z določeno znamko in vrsto igralne konzole pod tarifno številko 9504.
                  Glej sliko (1)
                  
               
               
                  9504 50 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k poglavju 95 ter besedilo oznak KN 9504 in 9504 50 00.
                  Kaseta ne vsebuje samo bliskovnega pomnilnika, temveč tudi ROM, v kateremu je igra. Bliskovni pomnilnik shranjuje le informacije, ki so potrebne za igranje, na primer izbrane možnosti igralca, dosežena raven in rezultati. Kaseta se lahko uporablja samo za igranje video iger v povezavi z igralno konzolo. Zato je uvrstitev kasete kot nosilca za snemanje zvočnih ali drugih pojavov pod tarifno številko 8523 izključena (glej tudi pojasnjevalne opombe harmoniziranega sistema k tarifni številki 8523, šesti odstavek, točka (f)).
                  Ker je kaseta del ali pribor, ki je primeren za uporabo izključno ali pretežno v povezavi z igralno konzolo s tarifno podštevilko 9504 50, jo je treba uvrstiti pod oznako KN 9504 50 00 (glej tudi pojasnjevalne opombe harmoniziranega sistema k tarifni številki 9504, točka (2), tretji odstavek).
               
            
         (1)  Slika je zgolj informativne narave.